
REPUBLIKA HRVATSKA
OSJEČKO-BARANJSKA ŽUPANIJA
OPĆINA KNEŽEVI VINOGRADI
Općinsko vijeće

KLASA:  024-01/26-01/02 
URBROJ: 2158-23-01/01-26-2
Kn.Vinogradi, 18.09.2026.

	Temeljem članka 15. stavak 2. Zakona o javnoj nabavi (Narodne novine 120/16, 114/22, 48/26) i članka 32. Statuta Općine Kneževi Vinogradi (Službeni glasnik 3/13, 3/18, 3/20, 1/21, 4/21, 22/23, 7/25, 11/25), Općinsko vijeće Općine Kneževi Vinogradi na svojoj 12. sjednici, održanoj 18.rujna 2026.godine donijelo je

PRAVILNIK 
O IZMJENAMA I DOPUNAMA 
PRAVILNIKA O PROVOĐENJU POSTUPKA JEDNOSTAVNE NABAVE

Članak 1.
	Ovim Pravilnikom  mijenjaju se i  dopunjuju odredbe Pravilnika o provođenju postupka jednostavne nabave (Službeni glasnik 12/26) (na dalje: Pravilnik), usklađujući se sa Zakonom o javnoj nabavi (Narodne novine 120/16, 114/22, 48/26) (na dalje: ZJN 2016).
Članak 2.
	Članak 6.stavak 1. Pravilnika mijenja se i glasi:
„(1) Radi  sprječavanja, prepoznavanja i uklanjanja sukoba interesa u svim postupcima jednostavne nabave koji se provode na temelju ovog Pravilnika, primjenjuju se članci od 75. do 83. ZJN 2016.“
Članak 3. 
	U članku 9. stavku 2. riječi broj članka „7“ zamjenjuje se brojem „8“.
Članak 4.
	U članku 10. stavak 2 mijenja se i glasi:
„(2) Iznimno od članka 10. st1. ne mora  se provesti  postupak jednostavne nabave putem javne objave u modulu jednostavna nabava EOJN RH, već se provodi putem modula  jednostavna nabava EOJN RH  i to:
1. ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni,
1. ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt i to:
1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe,
1. ako iz tehničkih razloga predmet nabave može isporučiti samo određeni gospodarski subjekt ili
1. ako je to nužno radi zaštite isključivih prava, uključujući prava intelektualnog vlasništva
1. ako postoji iznimna žurnost uzrokovana događajima koje naručitelj nije mogao predvidjeti niti na njih utjecati.“
Članak 5.
	U čanku 14. stavak 3. mijenja se i glasi:
„(3) Za postupke iz članka 9. i 10. ovoga Pravilnika, ponude se dostavljaju putem modula jednostavne nabave EOJN RH. Izvan sustava moguće je dostaviti samo dijelove ponude koje nije moguće dostaviti elektroničkim putem u skladu s mogućnostima i pravilima struke (npr. jamstvo, uzorci i sl.).
Članak 6.
(1) U članku 16. stavak 9 mijenja se i glasi:
„(9) O prigovoru odlučuje općinski načelnik,.“ 
(2) U istom članku stavak 12. mijenja se i glasi:
„(12) Protiv rješenja o prigovoru žalba nije dopuštena, ali se može pokrenuti upravni spor pred mjesno nadležnim upravnim sudom.“
Članak 7.
	(1) U članku 17. iza stavka 4. dodaje se stavak 5., a dosadašnji stavci 5, 6, 7 i 8., postaju 6, 7, 8 i 9. novi stavak 5. glasi:
„(5) Izmjenom ugovora ne smije se zaobići primjena pravila o određivanju procijenjene vrijednosti nabave, niti umjetno izbjeći  provedba postupka koji bi bio primjenjiv da je potreba bila poznata u trenutku pokretanja postupka.“
	(2) U istom članku stavak 9. (ranije 8.) mijenja se i glasi:
„(9) Ako izmjena ugovora podrazumijeva značajno povećanje vrijednosti ugovora ili promjenu predmeta nabave, odnosno ako bi izmjena ugovora dovela do potrebe za provedbom postupka koji bi, da  je  potreba bila poznata u trenutku pokretanja postupka, zahtijevao primjenu strožih pravila, naručitelj je dužan provesti novi postupak nabave prema procijenjenoj vrijednosti koja uključuje ukupnu vrijednost ranije izvršenih i dodatnih radova, roba i usluga  za koje se naknadno utvrdilo da su potrebni.“
Članak 8.
	Ovlašćuje se Komisija za Statut, Poslovnik i normativnu djelatnost da izradi pročišćeni tekst Pravilnika o provedbi postupka jednostavne nabave.
Članak 9.
	Ovaj Pravilnik o izmjenama i dopunama Pravilnika stupa na snagu 8 dana od dana objave u Službenom glasniku, a ima se objaviti i na web stranici Općine, te EOJN.

